cyanic-selkie/wikianc huggingface dataset:
Peļveidīgie
Latvijā
Latvijā sastopamas 12 peļveidīgo apakškārtas sugas: meža klaidoņpele (Apodemus sylvaticus), svītrainā klaidoņpele (Apodemus agrarius), dzeltenkakla klaidoņpele (Apodemus flavicollis), mazā meža klaidoņpele (Apodemus uralensis), pundurpele (Micromys minutus), mājas pele (Mus musculus), pelēkā žurka (Rattus norvegicus), melnā žurka (Rattus rattus), ūdensstrupaste (Arvicola amphibius), rūsganā mežstrupaste (Myodes glareolus), ondatra (Ondatra zibethicus) un meža sicista (Sicista betulina).
Argosas teātris
Mūzika un drāma
Argosas teātris kļuva slavens nevis kā klasisko uzvedumu skatuve, bet kā vieta, kur tika rīkoti labāko deklamētāju, dziedātāju vai mūzikas instrumentu spēlētāju konkursi. No visas Grieķijas uz šejieni sabrauca ļaudis, kas sapņoja kļūt slaveni. Iespējams, ka šie konkursi tika rīkoti uzreiz pēc Nemejas spēļu beigām.
Politiskā arēna
Bez mākslas un sporta Argosas teātris bija pieprasīts kā masu sapulču vieta (Ekklesia Demosa). Labā akustika ļāva gandrīz jebkuram oratoram nodot savu vēsti tūkstošiem skatītāju. Piedalīties šādās sapulcēs drīkstēja tikai vīrieši, kuri bija sasnieguši pilngadību un piedalījās karagājienos.
Peļveidīgie
Kopīgās īpašības
Peļveidīgajiem grauzējiem ir kopīga žokļu anatomija un zobu struktūra. Tiem ir labi attīstīti košļāšanas muskuļi, kas piemēroti graušanai. Mediālais košļāšanas muskulis iet caur acs dobumu. Šī ir unikāla īpašība, kas nepiemīt citiem zīdītājiem. Peļveidīgie dzīvnieki visbiežāk ir aktīvi nakts laikā un tie pārtiek no graudiem.
Argosas teātris
Romas periods
Novecojušā teātra vērienīgas rekonstrukcijas autors 2. gadsimta sakumā bija imperators Adriāns. Šī rekonstrukcija ļāva Argosai atgriezt savu iepriekšējo nozīmi kā vienai no galvenajām Peloponēsas pilsētām.
Viduslaiki un jaunie laiki
Pēc tam, kad 3. gadsimtā Argosa sāka panīkt, pakāpeniski tika aizmirsts arī lielais teātris. Bizantijas laikā nekādi pasākumi teātrī netika organizēti un celtne pakāpeniski pārsedzās ar zemes kārtu. Osmaņu valdīšanas laikā nedaudzie vietējie iedzīvotāji visdrīzāk nemaz nenojauta par to, ka kalna nogāzē eksistēja milzīgs teātris ar 20000 sēdvietām.
1892. gadā franču arheologi sāka Argosā veikt izrakumus un faktiski no jauna atklāja Argosas teātri.
Birska
Birska jeb Bere (krievu: Бирск, baškiru: Бөрө) ir pilsēta Baškortostānā, Krievijas Federācijā.
Laima (ugunskuģis)
"Laima" bija par bāku pārveidots kuģis, kas atradās Baltijas jūras Irbes šauruma rietumu daļā uz ziemeļiem no Ovišu bākas.
Kuģa raksturojums
Kuģis būvēts 1899. gadā Hamburgā kā Bürgermeister Abendroth. Tā garums bija 37 metri, platums — 8,32 metri. Kuģim bija divi klāji un sešas ūdensblīvas starpsienas. Uz kuģa bija uzstādīts ar acetilēngāzi darbināms zibšņu gaismas aparāts, miglas sirēna un zvans, radiotelefons. 1935. gadā uz kuģa uzstādīja VEF ražoto radiobāku.
Uz Ovišu ugunskuģa atradās jūras meteostacija, no kuras katru dienu pa radiotelefonu rādījumi tika paziņoti Jūrniecības departamenta Hidrogrāfiskajai nodaļai un Zemkopības ministrijas meteoroloģiskajam birojam.
Kuģa apkalpē bija deviņi cilvēki: kapteinis, stūrmanis, bocmanis, radiotehniķis, motorists, motorista palīgs, pavārs un divi matroži. Uz kuģa pastāvīgi atradās seši apkalpes locekļi. Maiņas ilgums bija četras nedēļas, kam sekoja divu nedēļu pārtraukums.
Vēsture
Kuģa sākotnējais nosaukums bija Elbe-2 un tas bija noenkurots Elbas upes grīvā Vācijā, kur to izmantoja kā peldošo bāku. 1914. gadā uz kuģa ierīkoja bezdrāts telegrāfu. 1917. gadā kuģi atvilka uz Ventspili, kur to izmantoja mīnu lauka iezīmēšanai Baltijas jūrā. Netālu no Ventspils kuģis uzskrēja uz sēkļa, no kura to novilka 1919. gadā. To izmantoja kā bāzes kuģi mīnu tralēšanas darbos. Tā bāzes vieta bija Rīgā, Andrejostā, kur arī kuģim veica nepieciešamos remontdarbus. 1928. gadā tika nolemts izmantot kuģi "Laima" kā peldošo ugunskuģi Irbes šaurumā. Kuģa novietošanas darbi sākās. Uz Irbes šauruma rietumu daļu, kur bija paredzēts novietot ugunskuģi, no Liepājas ostas ar prāmi tika atvests 25 tonnas smags čuguna bluķis, kas bija domāts kā enkurs kuģa nostiprināšanai. Bluķa novietošanas dziļums bija 16 metri un iesākumā pie tā piestiprināja ugunsboju. 23. oktobrī "Laima" svinīgi atstāja Rīgas ostu un pēc trim dienām tas nomainīja ugunsboju.
Belgorodas brīvprātīgie
Belgorodas brīvprātīgie ir grupa no Belgorodas apgabala, kas brīvprātīgi pievienojās Ičkērijas spēkiem pirmajā Čečenijas karā. Grupā bija gan vietējie iedzīvotāji, gan tie, kas ieradās no citiem Krievijas reģioniem.
Belgorodas brīvprātīgie karoja Ičkērijas pusē no 1994. līdz 1996. gadam. Tolaik Čečenijā norisinājās vērienīga Krievijas karaspēka militārā operācija, lai apspiestu vietējo separātismu un nacionālismu. Belgorodas brīvprātīgie piedalījās kaujās, strādāja kopā ar vietējiem iedzīvotājiem, sniedza medicīnisko palīdzību un organizēja materiālo resursu transportēšanu.
Belgorodas brīvprātīgo darbības nepalika bez atbildes no Krievijas valsts puses. Dažus no viņiem nošāva Krievijas militārpersonas, citus aizturēja, un vairāki bija spiesti pamest Krieviju.
Minesotas "Twins"
Minesotas "Twins" (en) ir profesionāls beisbola klubs, kas ir bāzēts Mineapolisā, Minesotas štatā, ASV. Tas ir dibināts 1901. gadā kā Vašingtonas "Senators". "Twins" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ir uzvarējis trijās Pasaules sērijās. Klubs savas mājas spēles aizvada Target Field stadionā.
Stanislavs Sitenfelds
Stanislavs Sitenfelds (fr, pl; Pjotrkova Tribunalska —  Davosa) bija poļu izcelsmes Francijas šahists.
Minesotas "Twins"
1961. gadā komanda pārcēlās uz Mineapolisu un tika pārsaukta par Minesotas "Twins".
Stanislavs Sitenfelds
Biogrāfija
Piedzimis tagadējā Polijā. 1884. gadā pārcēlies uz dzīvi Parīzē. Piedalījies šaha kafejnīcas Café de la Régence un divas reizes (1890, 1892) izcīnījis 3. vietu (abas reizes uzvarējis Alfonss Gecs). Nospēlējis vairākus mačus ar tā laika vadošajiem Parīzes šahistiem. 1891. gadā cīnījies neizšķirti ar Žanu Taubenhausu un uzvarējis Davidu Janovski. 1892. gadā zaudējis Davidam Janovskim, bet 1893. gadā viņu savstarpējais mačs beidzies neizšķirti. 1901. gadā Parīzē četru šahistu turnīrā dalījis 1.—2. vietu ar Ādolfu Albinu.
No 1898. līdz 1899. gadam dzīvojis Riodežaneiro un piedalījies Brazīlijas šaha attīstībā. Bijis viens no Riodežaneiro šaha kluba dibinātājiem.
Joņs Seiļs
Joņs Seiļs (1831—1928), arī Dzīsmu Joņs bija pirmais latgaliešu rakstnieks, latgaliešu dziesminieks, rokraksta literatūras pārstāvis. 19. gadsimtā un 20. gadsimta sākumā populāro latgaliešu dziesmu Lyskas dzīsme un Dzisme svōta autors.
Dzīvesgājums
Dzimis 1832. gadā Gaigalavas pagasta Dērvanienes-Seiļu sādžā zemnieka Mateuša Seiļa ģimenē, rakstīt iemācījusi muižniece Helēna Beņislavska uz aizsvīdušas loga rūts, skolotāja — viņa krustmāte Starostīšu Īva no Korkovīšu ciema, Dricānu pagastā.
24 gadus strādājis par Lubāna zivju uzpircēju pie Rēzeknes lieltirgotāja Gepšteina, rakstījis latgaliešiem vēstules Krievijas Impērijas kara dienestā iesauktajiem.
Miris 1928. gada 18. aprīlī Gaigalavas pagasta Dērvanienes-Seiļu sādžā, apbedīts Bikovas kapos. 1939. gadā Stepona Seiļa vadītā ekspedīcija atrada Joņa Seiļa lādē viņa klētī mājās Dērvanienē 1753. gadā iznākušo jezuīta Johanna Lukašēviča evaņģēlija, t. s. «Evangelia toto anno» oriģinālu eksemplāru, kas ir vecākā atrastā latgaliešu grāmata, to Latgales muzejam nodeva literāta dzīvesbiedrene Marianna.
Ģimene
Sieva Marianna Seile (dzimusi Pavārnīks, Gaigalavas pagasta Dziļōrūs), Meikuļa meita, deviņi bērni, no tiem 1934. gadā miruši pieci, tad dzīvi četri — tajā skaitā meitas Anna, Veronika un dēls Antons (Ontūns) Seiļš.
Gogolina
Gogolina ir pilsēta Polijas dienvidos, Opoles vojevodistē. Kopš 2010. gada pilsēta un tās gmina ir bilinguāla — oficiāls statuss ir arī vācu valodai.
18. gadsimtā Austrijas mantojuma kara rezultātā pilsēta iekļāvās Prūsijā. Pēc Pirmā pasaules kara 1921. gada Augšsilēzijas referendumā 56,9% iedzīvotāju nobalsoja par palikšanu Vācijas sastāvā, nevis pievienošanos jaunajai Polijas valstij. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Sakas sala
Sakas sala jeb Vidsala ir sala starp Daugavu un tās atteku Saku lejpus Jēkabpils. Administratīvi ietilpst Jēkabpils novada Salas pagastā.
Sakas sala ir trešā lielākā sala Latvijā. 8,9 km² lielā sala ir 2,5 km plata un 5 km gara, vidējais augstums ir 77—79 m vjl, lielākais — 82,7 m v.j.l. Tā atrodas starp Daugavu ziemeļos un austrumos un Saku dienvidos un rietumos. Sakas salas lielāko daļu aizņem pļavas, nedaudz mežu.
Kopš Pļaviņu HES izbūves Sakas sala ir vairākkārt cietusi palos. Tā piemēram, 1981. gada palos applūda 70 mājas un saimniecības, to skaitā putnkopības kompless "Kaļķi" ar 20 000 mājputnu un lielferma "Kronvaldi" ar 1400 liellopu, no kuriem palos izdevās izglābt tikai ap 100, kā arī 1998. gada palos, kad applūda teju visa sala, jo plūdu novēršanai Jēkabpilī tika uzspridzināts Sakas salas aizsargdambis. Ūdens Jēkabpilī nokritās nedaudz, taču postījumi Sakas salā bija ievērojami.
Innlandete
Innlandete (no) ir viena no 11 Norvēģijas filkēm. Izvietojusies valsts dienvidaustrumos, robežojas ziemeļos ar Trendelāgu, ziemeļrietumos — ar Mēri un Rumsdāli, rietumos — ar Vestlanni, dienvidos — ar Vikeni, bet austrumos — ar Zviedriju. Filkes administratīvais centrs ir Hāmara.
Filke izveidota 2020. gada 1. janvārī, kad reģionālās reformas gaitā apvienoja Hēdmarkas un Oplannes filkes. Nosaukums nozīmē ‘Iekšzeme’ un tā ir vienīgā Norvēģijas filke, kurai nav izejas uz jūru. Filki veido 34 komūnas, lielākās no kurām ir Ringsakere, Hāmara un Jēvīka.
Markiņoss
Markiņoss (pt-br; dzimis ) ir Brazīlijas futbolists, aizsargs. Kopš 2013. gada spēlē Parīzes "Saint-Germain" sastāvā.
Temerņika
Temerņika (ru, arī Temerņička ru) ir upe Rostovas apgabalā, Krievijā. Tā ir Donas labā krasta pieteka. Upes garums ir 35,5 km (no tiem 16 km Rostovas pilsētā), bet sateces baseins ir 293 km². Temerņika ir ārkārtīgi piesārņota.
Temerņikas izteka atrodas Mjasņikovskas rajonā, bet Donā tā ietek Rostovas pilsētā.
Upes nosaukums cēlies no 1749. gadā dibinātā Temerņickas tirdzniecības un muitas punkta.
2017.—2018. gada Vācijas futbola Bundeslīgas sezona
27. reizi Bundeslīgā uzvarēja Minhenes "Bayern", kļūstot par pirmo klubu, kas izcīnījis sešus titulus pēc kārtas. Kopumā klubam tas bija 28. Vācijas čempionu tituls. Par sezonas rezultatīvāko spēlētāju kļuva Minhenes "Bayern" uzbrucējs Roberts Levandovskis, kas guva 29 vārtus.
Ārējās saites
Oficiālā mājaslapa
Foša līnija
Foša līnija bija pēc Pirmā pasaules kara starptautiski noteikta demarkācijas līnija, kas sadalīja Polijas un Lietuvas robežreģionus, par kuriem valstu starpā pastāvēja domstarpības.
Līnijas projektu, kas tajā skaitā paredzēja Viļņas nonākšanu poļu kontrolē, izstrādāja maršala Ferdinanda Foša štābs un tas 1919. gada 26. jūlijā tika apstiprināts Antantes virspavēlniecībā. Foša līnija ar nelielām korekcijām pastāvēja kā Polijas un Lietuvas robeža līdz pat Otrā pasaules kara sākumam. Teritoriālo izmaiņu dēļ vēlākā starpvalstu robeža atbilst Foša līnijai tikai galējā rietumu daļā, pie Suvalkiem, Polijā.
Astrīda Gulbe
Astrīda Gulbe (dzimusi Rīgā, mirusi ) bija latviešu aktrise.
1950. gadā beigusi Rīgas 3. vidusskolu un iestājusies Vissavienības Valsts Kinematogrāfijas institūta Aktieru fakultātē, kuru absolvējusi 1955. gadā.
1955. gadā strādājusi Latvijas Filharmonijā, kur bijusi ansambļa "Sakta" programmas vadītāja. Laika posmā no 1957. līdz 1961. gadam bijusi aktrise Liepājas teātrī. 1961. gadā nokļuvusi Valsts Jaunatnes teātrī, kur kopumā nostrādājusi 30 gadus.
Filmējusies tādās filmās kā "Kā gulbji balti padebeši iet", "Nāves ēnā", "Kapteiņa Enriko pulkstenis" un "Pēc vētras".
Varžu dzimta
Varžu dzimta (Ranidae) ir viena no lielākajām un plašākajām bezastaino abinieku (Anura) dzimtām, kas apvieno 372 mūsdienās dzīvojošas varžu sugas un kas tiek iedalītas 16 ģintīs. Nesenā pagātnē varžu dzimtai saskaņā ar jaunākajiem ģenētiskajiem pētījumiem ir veikta revīzija un daudzas kādreizējās varžu ģintis izdalītas jaunās dzimtās, tādēļ dzimta mūsdienās ir kļuvusi mazāka. Varžu dzimtas sugas mājo gandrīz visos kontinentos, izņemot Antarktīdu. Tās nav sastopamas Dienvidamerikas pašos dienvidos, Āfrikas dienvidos, Madagaskarā un lielākajā daļā Austrālijas.
Latvijā
Latvijā sastopamas 5 varžu dzimtas sugas: parastā varde (Rana temporaria), purva varde (Rana arvalis), ezera varde (Pelophylax ridibundus), dīķa varde (Pelophylax lessonae) un zaļā varde (Pelophylax kl. esculentus). Latvijā visbiežāk sastopamā varžu suga ir parastā varde.
Kopīgās īpašības
Varžu dzimtas sugām ir raksturīga gluda un mitra āda, spēcīgas, garas kājas un pakaļkāju pēdām peldpleznas. Varžu sugas ir vidēji lieli bezastainie abinieki. Mazākā dzimtā ir Ziemeļamerikā dzīvojošā meža varde (Lithobates sylvatica), kuras mazāko īpatņu ķermeņa garums ir 37 mm. Lielākā daļa varžu sugas dzīvo ūdenī vai tuvu ūdenstilpei. Visas sugas ūdenī nērš ikrus, no kuriem attīstās kurkuļi, bet tie metamorfozes ceļā kļūst par uz sauszemes dzīvojošām vardēm.
Peļu virsdzimta
Peļu virsdzimta (Muroidea) ir viena no grauzēju kārtas (Rodentia) virsdzimtām, kas pieder peļveidīgo apakškārtai (Myomorpha). Tā apvieno peles, žurkas, kāmjus, lemingus un strupastes. Šie zīdītāji ir sastopami gandrīz visos kontinentos, izņemot Antarktīdu. Peļveidīgo apakškārta tiek dalīta 6 dzimtās, kas apvieno vairāk nekā 1500 sugas.
Latvijā
Latvijā sastopamas 11 peļu virsdzimtas sugas: meža klaidoņpele (Apodemus sylvaticus), svītrainā klaidoņpele (Apodemus agrarius), dzeltenkakla klaidoņpele (Apodemus flavicollis), mazā meža klaidoņpele (Apodemus uralensis), pundurpele (Micromys minutus), mājas pele (Mus musculus), pelēkā žurka (Rattus norvegicus), melnā žurka (Rattus rattus), ūdensstrupaste (Arvicola amphibius), rūsganā mežstrupaste (Myodes glareolus) un ondatra (Ondatra zibethicus).
Šternberga
Šternberga var būt:
Landonas gaisa balonu festivāls
Landonas gaisa balonu festivāls (en) bija gaisa balonu festivāls Landonā, Kanādā. Tas bija viens no valsts lielākajiem un senākajiem gaisa balonu festivāliem. Festivāls pirmo reizi notika 1983. gadā, lai popularizētu Downtown Business Association. Tolaik to sauca par Landonas balonu fiesta. Festivāla galvenā norises vieta bija Herisa parks netālu no Temzas upes, kā arī tas parasti notika Simko dienas (augusta pirmā pirmdiena) nedēļas nogalē. Festivāla galvenie sponsori bija Sundance Ballons. Skatītāji varēja nokļūt ļoti tuvu balonu palaišanas punktam, jo tur nebija nekādu žogu, kas atdalītu skatītāju zonu no balonu palaišanas punkta. Festivālā regulāri piedalījās vairāki īpašas formas baloni — Kanādas karoga, kļavas lapas un tiranozaura Tairona formas baloni. Festivālā notika ne tikai balonu palaišana, bet tajā arī bija atrakciju parks, koncerti un balonu degļu iedegšanas pasākumi naktī. Pasākumā piedalījās vairāki mūziķi, piemēram, Kanādas mākslinieki Sloan, Mobile un grupa Bobnoxious.
Oto Meiers
Oto Meiers (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 219 punktus, izcīnot dalīto 79. vietu.
Cierpica
Cierpica (arī Tērpeces strauts) ir upe Krāslavas novadā, kas savieno Cierpa ezeru ar Kustaru ezeru.
Iztece uz Cierpa ezera dienvidrietumu krasta. Līkumojot tek ziemeļrietumu virzienā. Lielākā pieteka - Dubņagu upe. Ieteka Kustaru ezerā pie Voveru kapiem. Upi šķērso valsts autoceļš V610 (Mariampole – Jaunokra – Grāveri). Tās krastos atrodas Melenki, Voveri.
Arda
Arda (bg, tr) jeb Ardasa ir Maricas labā krasta pieteka Bulgarijā, Grieķijā un Turcijā.
Upes garums ir 272 kilometri, no tiem 229 kilometri atrodas Bulgārijā. Iztece - Rodopu kalnos, netālu no Smoļanas. Tek austrumu virzienā. Ietek Maricā pie Edirnes. Upes Bulgārijas daļā - trīs HES. Lielākās pilsētas upes krastos - Rudozema, Kardžali, Ivailovgrada.
Tožima
Tožima (, vēsturiski arī Šternberga Neimarkā ) ir pilsēta Polijas rietumos, Lubušas vojevodistē. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai.
Radās XII gadsimtā. Iespējams vācu nosaukums cēlies no Magdeburgas arhibīskapa Šternberga vārda. Otrā pasaules kara laikā tika nopostīti 85% no pilsētas.
Belebeja
Belebeja (krievu: Белебей, baškiru: Бәләбәй) ir pilsēta Baškortostānā, Krievijas Federācijā. Pilsēta atrodas republikas rietumu daļā, 180 km no Ufas.
Saskaņā ar Krievijas 2010. gada tautas skaitīšanas datiem: krievi — 47%, tatāri — 23,1%, čuvaši — 12,5%, baškīri — 12,5%, ukraiņi — 1,7%, mordvieši — 1%, citu tautību pārstāvji — 2,2%.
Vikija Leandrosa
Vasiliki Papatanasiu, baronese fon Rufina (el, dzimusi 1949. gada 23. augustā ), ir grieķu izcelsmes Vācijas dziedātāja ar ilgu starptautisko karjeru, pazīstama ar savu skatuves vārdu Vikija Leandrosa (el, de). Viņas tēvs ir dziedātājs, mūziķis un komponists Leandross Papatanasiu (pazīstams arī kā Leo Leandross, kā arī Mario Panass). 1972. gadā Vikija Leandrosa uzvarēja Eirovīzijas dziesmu konkursā ar dziesmu Après Toi, pārstāvot Luksemburgu.
Dziedātājas karjera
Dzimusi Grieķijā, Kerkīrā. 1958. gadā vecāki viņu aizveda uz Rietumvāciju, kur pēc vecāku šķiršanās viņa palika pastāvīgi pie sava tēva, dziedātāja Leandrosa Papatanasiu.
1972. gadā viņa otro reizi pārstāvēja Luksemburgu Eirovīzijā un uzvarēja konkursā ar dziesmu Après Toi. Tulkots angļu valodā, tas bija arī hīts Apvienotajā Karalistē, sasniedzot otro vietu Apvienotās Karalistes singlu topā. Visā pasaulē disku pārdeva vairāk nekā sešos miljonos eksemplāru un dziedātāju apbalvoja ar zelta disku. Leandrosa dziesmu ierakstīja septiņās valodās.
1976. gadā viņa parakstīja vairāku miljonu dolāru līgumu ar CBS Records par albumu izlaišanu ASV tirgū. Pēc atgriešanās Eiropā Leandrosa izdeva dažādu žanru albumus, kuros bija vācu tautas mūzika un Ziemassvētku dziesmas. 1981. gadā viņa ierakstīja albumu Love is Alive, tostarp duetus ar Demisu Russu, Džoniju Holideju un ASV zvaigzni Deividu Soulu Apvienoto Nāciju Organizācijas labā.
1990. gados atjaunojās Leandrosas popularitāte Grieķijā — vispirms tika atkārtoti izdoti Leandrosas agrīnie albumi vinila formātā un vēlāk tie ar papildus dziesmām tika izdoti CD formātā. No 1995. līdz 1998. gadam Leandrosa sadarbojās ar vācu hītu veidotāju Džeku Vaitu un izdeva trīs Top-10 albumus, kā arī filmas "Titāniks" dziesmas My Heart Will Go On vācu versiju.
2000. gados Leandrosa sāka producēt savus ierakstus. Albums Jetzt bija veiksmīgs, un viņas kompozīcijas saņēma kritiķu atzinību. Albumā bija iekļauts viņas duets ar Krisu De Burgu. 2003. gadā viņa ierakstīja jaunu albumu Tragoudi Alliotiko ar Mikisa Teodorakisa dziesmām. Albums guva panākumus Vācijā, Centrāleiropā un Grieķijā.
2003. gadā Leandrosa saņēma divus prestižus apbalvojumus no Grieķijas valdības par grieķu kultūras un mūzikas popularizēšanu ārvalstīs un balvu no Grieķijas pareizticīgo baznīcas par darbu Āfrikas nabadzīgo bērnu labā.
2005. gadā tika izdots dubultalbums Ich Bin Wie Ich Bin, kurā bija jauni dziesmu ieraksti. Viņas jubilejas tūre Eiropā sākās 2006. gada februārī. 2009. gada martā Leandrosa izdeva CD ar nosaukumu Möge der Himmel. Nākamajā albumā Zeitlos (2010) bija franču dziesmas un pasaules hīti, kas ierakstīti vācu valodā. 2015. gadā tika izdots jauns studijas albums ar nosaukumu Ich weiss, dass ich nichts weiss, kurā Leandrosa vairumam dziesmu mūziku un vārdus bija sacerējusi pati.
Dubņagu upe
Dubņagu upe ir Cierpicas labā krasta pieteka Krāslavas novadā.
Andreass Hercogs
Andreass Hercogs (de; dzimis Vīnē, Austrijā) ir austriešu futbola treneris un bijušais futbolists. Spēlējis pussarga pozīcijā, pārstāvējis Austrijas, Vācijas un ASV klubus, aizvadījis 103 spēles Austrijas izlasē.
Dubņagu upe
Iztece starp Rogaļiem un Stankevičiem. Tek rietumu virzienā. Ieteka Cierpicā iepretim Melenkiem. Upi šķērso valsts autoceļš V611 (Ogureckaja – Strodi – Auleja). Tās krastos atrodas Dubņagi.
Andreass Hercogs
Futbolista karjera
Klubu karjeru sāka 1986. gadā Vīnes "Rapid". 1992. gadā pievienojās Vācijas Bundeslīgas klubam Brēmenes "Werder". 1993. gadā šī kluba sastāvā kļuva par Vācijas čempionu un 1994. gadā par Vācijas kausa ieguvēju. 1995. gadā pārgāja uz citu Bundeslīgas klubu — Minhenes "Bayern", ar ko 1995.—1996. gada sezonā kļuva par UEFA kausa ieguvēju. Pēc vienas aizvadītas sezonas Bayern atgriezās Brēmenes "Werder", kur spēlēja līdz 2001. gadam. Pēc tam atgriezās Austrijā un atkal pārstāvēja Rapid. Spēlētāja karjeru noslēdza 2004. gadā MLS klubā Losandželosas "Galaxy". 1992. gadā atzīts par Austrijas gada futbolistu.
Austrijas izlasē debitēja 1988. gada aprīlī draudzības spēlē pret Grieķiju. Izlases sastāvā piedalījās 1990. un 1998. gada FIFA Pasaules kausa finālturnīros. Pēdējo spēli izlases rindās aizvadīja pret Skotiju. Vairākus gadus bija izlases kapteinis. Izlasē nospēlējis 103 spēles un guvis 26 vārtus. Hercogs ir visvairāk spēles Austrijas izlasē aizvadījušais futbolists.
Trenera karjera
2005. gadā bija viens no Austrijas izlases trenera pienākumu izpildītājiem, strādājot kopā ar Vilibaldu Rutenšteineru und Slavko Kovačiču. Vēlāk bija izlases galvenā trenera asistents, kura pienākumus veica arī 2008. gada Eiropas čempionātā. No 2009. līdz 2011. gadam strādāja ar Austrijas U-21 izlasi. 2011. gadā kļuva par ASV futbola izlases galvenā trenera Jirgena Klinsmana asistentu. 2015. gadā sāka vadīt ASV olimpisko (U-23) izlasi, taču nespēja kvalificēties 2016. gada vasaras olimpiskajām spēlēm.
2018. gada augustā tika apstiprināts par Izraēlas futbola izlases galveno treneri. Izlasi vadīja gandrīz divus gadus, 2020. gada jūnijā amatu atstāja.
Jevgeņijs Bogdanovs
Sasniegumi šaha kompozīcijā
Pirmo uzdevumu sastādījis 1967. gadā. Līdz 2009. gadam viņš publicējis vairāk nekā 6500 uzdevumus, galvenokārt divvilčus, trīsvilčus, daudzvilčus, palīgmatus un pašmatus, to starpā vairāk nekā 4000 miniatūras. Vairāk nekā 2500 uzdevumu ieguvuši atzinības, tai skaitā vairāk nekā 1000 godalgas (300 pirmās).
Bogdanovs bijis vairākkārtīgs Ukrainas čempions, Ukrainas lielmeistars šaha kompozīcijā. PSRS izlases komandas sastāvā kļuvis par pasaules čempionu (4. WCCT) un Ukrainas komandas sastāvā par sudraba medaļas ieguvēju (6. WCCT).
Sharper
Sharper ir 2023. gada ASV psiholoģiska trillera filma, kuras režisors ir Bendžamins Karons. Filmā galvenās lomas atveido Džūliana Mora, Sebastians Stens, Džastiss Smits, Braiena Midltone un Džons Litgovs.
Jevgeņijs Bogdanovs
Sasniegumi šaha kompozīcijā
Kopš 1970. gada bijis tiesnesis vairāk nekā 60 starptautiskiem sastādīšanas konkursiem. Viņš bija vairāku šaha kompozīcijas tēmu, taska uzdevumu un šaha kompozīcijas grāmatu autors. Kopš 2000. gada līdz savai nāvei izdevis žurnāla Chess Leopolis, kas PDF formāta pieejams internetā.
Sharper
Filma stāsta par bagātu Manhatanas ģimeni, kuras dzīvi plosa noslēpumi un meli, kad viņu dzīvē iejaucas krāpnieks.
Jevgeņijs Bogdanovs
Sasniegumi šaha kompozīcijā
1989. gadā FIDE viņam piešķīra starptautiskā meistara, bet 2012. gadā (pēc nāves) lielmeistara titulu šaha kompozīcijā.
Bogdanovs ir ieguvis 73,83 FIDE albumu punktus.
Šaha kompozīciju piemēri
Risinājums
Žuana da Novas sala
Žuana da Novas sala ir koraļļu sala Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Sala izvietojusies šaurākajā Mozambikas šauruma vietā 130 km no Madagaskaras krasta. Tā ir ap 6 km gara un 1,6 km plata un to ieskauj ap 40 km² koraļļu rifi. Puse salas klāta ar mežu, tās pludmales olu dēšanai izmanto jūras bruņurupuči. Sala atzīta par putniem nozīmīgu vietu — tajā ligzdo līdz pat 100 000 pāru melno zīriņu, kā arī vēl sešas putnu sugas.
Sala nosaukta par godu spāņu jūrasbraucējam Huanam de Novam (Juan de Nova), kurš, būdams Portugāles dienestā, 1501. gadā kuģoja gar salu. Kopš 1897. gada sala ir Francijas īpašums. Kopš 2005. gada administratīvi pakļauts Francijas Dienvidjūru un Antarktikas Zemēm. Salas suverenitāti apstrīd Madagaskara.
Salā no 20. gadsimta sākuma līdz 1970. gadiem ieguva gvano. Ierīkots lidlauks, darbojas meteostacija un izmitināts franču armijas garnizons.
Jakobs Harings
Jakobs Harings (nl, dzimis, miris ) bija nīderlandiešu šaha problēmists.
Sasniegumi šaha kompozīcijā
No 1964. gada starptautiskais tiesnesis un no 1990. gada Starptautiskais lielmeistars šaha kompozīcijā. FIDE Albumu punkti — 70,17 punkti.
No 1965. līdz 1975. gadam Harings bijis Niderlandes Problēmistu savienības (Nederlandse Bond van probleemvrienden) sekretārs.
Šaha kompozīcijas piemērs
Maldinājumi:
Haringa tēma — maldinājumos un risinājumā balto figūra atgriežas savā sākuma pozīcijā.
Los Cronocrímenes
Los Cronocrímenes ir 2007. gada Spānijas zinātniskās fantastikas trillera filma, kuras režisors un scenārija autors ir Načo Vigalondo. Filmā galvenās lomas atveido Karra Elehalde, Načo Vigalondo, Kandela Fernandesa un Barbara Goenaga.
Filma stāsta par vīrieti vārdā Ektors, kurš negribot tiek ierauts laika cilpā, kur viņam ir jāaptur sava citu es pastāvēšana.
Filmas Los Cronocrímenes pirmizrāde notika. Filma saņēma pozitīvas kritiķu atsauksmes, slavējot režiju, scenāriju, melno humoru un notikumu pavērsienus. Tīmekļa vietnē Rotten Tomatoes filmai ir 87% vērtējums.
Tirdzniecības centrs "Mols"
Tirdzniecības centrs "Mols" ir tirdzniecības centrs Rīgā, Latvijā, kas atrodas Krasta ielā 46. Centra platība ir 35 000 m². Tas ir viens no pirmajiem daudzfunkcionālajiem tirdzniecības centriem Latvijā.
Vēsture
pašreizējais tirdzniecības centra attīstītājs Linstow Center Management iegādājās centru, kas tolaik bija izstrādes stadijā. To atklāja septembrī. Centrā tika atklāts arī Rimi lielveikals.
centrā tika veikta rekonstrukcija.
Malnupe
Malnupe var būt:
Loka šaušana 1980. gada vasaras olimpiskajās spēlēs
Loka šaušana bija viens no 21 oficiālā olimpiskā sporta veida 1980. gada vasaras olimpiskajās spēlēs. Loka šaušanas sacensības tika aizvadītas Kristāla sporta kompleksa loka šaušanas laukumā. Sacensības notika 29. jūlija līdz 2. augustam. 1980. gada loka šaušanas sacensībās piedalījās 67 sportisti, 38 vīrieši un 29 sievietes, no 25 pārstāvošajām valstīm. Kopumā tika sadalīti divi medaļu komplekti viens sievietēm un viens vīriešiem.
Sacensībās punktus skaitīja pēc Straptautiskā loka šaušanas federācijas formāta, kurā ir iekļautas 288 bultas, kas tika izšautas četru dienu sacensībās: 70, 60, 50 un 30 metros sievietēm, un 90, 70, 50 un 30 metros vīriešiem.
Visveiksmīgākie loka šāvēji bija no Padomju Savienības, kuri kopā izcīnīja 3 olimpiskās medaļas (1 zlta un 2 sudraba). Savukārt divas medaļas (1 zelta un 1 bronzas) izcīnīja Somijas loka šāvēji un vienu, bronzas medaļu, izcīnīja Itālija.
Veliki Taboras pils
Veliki Taboras pils (hr) ir 16. gadsimta pils, kas atrodas Horvātijas ziemeļos, Krapinas - Zagorjes županijā. Valstij piederošajā pilī ierīkots muzejs. Kopš 2002. gada pilī notiek īsfilmu festivāls.
Jaunmāju viduslaiku kapsēta
Jaunmāju viduslaiku kapsēta ir aizsargājams arheoloģijas piemineklis Talsu novada Abavas pagastā, uz ziemeļaustrumiem no Sabiles, pie Jaunmāju mājām.
Sultāne Bejhana
Sultāne Beihana (mirusi 1559.gadā) bija Osmaņu princese, Selima I un Sultānes Hafsas (iespējams) vai Aišes Hatunas meita, kā arī Suleimana Lieliskā māsa.
Biogrāfija
Beihana dzimusi Trabzonā.
Pirmā laulība
1513.gadā viņa apprecējās ar Fērhatu Pašā, kurš vēlāk kļuva par Osmaņu impērijas trešo vezīru Pirī Pašā laikā. "Mežonība bija daļa no viņa dabas," Lambs rakstīja par viņu. Bet nav informācijas, ka tas būtu izpaudies ģimenē. Jebkurā gadījumā Sultāne Beihana viņu aizstāvēja un, kad Suleimans viņu pirmo reizi sodīja, ar Suleimana mātes Sultānes Aišes Hafsas aizlūgumu Fērhats pēc pirmajiem nodarījumiem tika apžēlots, bet viņš turpināja provocēt sūdzības, tāpēc sultāns pavēlēja viņu sodīt ar nāvi. Sultāne Beihana nevarēja piedot brālim par vīra nāvessodu. Viņa pārtrauca attiecības ar savu brāli Sultānu. Satiekot viņu, viņa uzdrošinājās pateikt: "Es ceru, ka drīz es atkal sērošu, bet jau par savu brāli." Pēc Ferhata Pašā nāvessoda izpildes 1525. gada rudenī Beihana vispirms atteicās no jauna apprecēties un atstāja Stambulu labprātīgā trimdā. Beihanas uzticība vīram pārsniedza uzticību ģimenei, kas tajos laikos bija reti.
Nāve
Sultāne Beihana nomira savā pilī pirms 1559. gada. Beihana ir apbedīta Selima Bargā Mošejā.
Anete Bērtule
Anete Bērtule (dzimusi 1991. gada 24. jūnijā) ir Latvijas žurnāliste un televīzijas raidījumu vadītāja. Pazīstama ar darbu Latvijas Televīzijas Ziņu dienestā.
Biogrāfija
A. Bērtule sākumskolas gados mācījās Ogres 2. vidusskolā (šobrīd Ogres sākumskola), no 7. līdz 12. klasei — Rīgas Valsts 1. ģimnāzijā. Studējusi Rīgas Stradiņa universitātes Komunikācijas fakultātē. 2012. gadā, 2. studiju kursā, A. Bērtule praktizējās Latvijas Televīzijā, pēcāk apvienoja studijas ar darbu televīzijā. 2013. gadā ieguva akadēmisko bakalaura grādu komunikācijas zinātnē.
Darbs Latvijas Televīzijā
No 2012. gada novembra Anete Bērtule strādā Latvijas Televīzijas Ziņu dienestā. A. Bērtule vada diskusiju raidījumu "Šodienas jautājums".
2013. gada rudenī A. Bērtule strādāja LTV Kultūras raidījumu redakcijas veidotajās Kultūras ziņās.
Dalība raidījumos/projektos
Anete Bērtule ir piedalījusies vai vadījusi šādus Latvijas Televīzijas raidījumus/projektus:
Apbalvojumi
A. Bērtule ir saņēmusi šādus apbalvojumus:
Dens Hauels
Daniels Džeimss Dens  Hauels (en; dzimis 1991. gada 11. jūnijā) ir britu video blogeris un radio BBC Radio 1 raidījuma Dens un Fils ( Dan and Phil  ) vadītājs. Viņš plašāk ir pazīstams ar savu Youtube kanālu danisnotonfire (pašlaik nomainījis uz DanielHowell) kuram ir vairāk kā 6 miljoni abonentu. No 2013. gada janvārim līdz 2014. gada septembrim Dens Hauels un Fils Lesters (Phil Lester) bija svētdienas nakts izklaides radio raidījuma  Dan and Phil  vadītāji.
Biogrāfija
Dens Hauels dzimis un uzaudzis Vokinghamā, Berkšīrā. 2012. gadā Dens pārcēlās uz dzīvi Londonā. Viņam ir jaunāks brālis.
Pirms Hauels uzsāka darbību Youtube, viņš strādāja tādos mazumtirdzniecības veikalos, kā Focus DIY un Asda. Pēc vidusskolas beigšanas viņš 2010. gadā iestājās Mančestras Universitātē, lai studētu tiesību zinātni, taču vēlāk no tās izstājās, lai attīstītu un pilnveidotu karjeru kā video blogeris.
Youtube
Hauels savu pirmo video SVEIKS INTERNET ( HELLO INTERNET ) augšupielādēja 2009. gada 16. oktobrī. Viņa draugi iedrošināja un pamudināja viņu regulāri augšupielādēt video. Viņam ir arī otrs kanāls danisnotinteresting, kurš laika gaitā ir ieguvis vairāk kā 1,5 miljonu abonentu un vairāk kā 40 miljonu skatījumu. Šajā kanālā viņš publicē neizdevušos kadrus no viņa galvenā kanāla video, vlogus un dažādus īsus video.
2012. gadā viņš ieguva balvu Rhett and Link rīkotajā konkursā  SuperNote' '' '. Tīmekļa vietnē The Huffington Post viņš publicēja bloga ierakstu par video filmēšanas un montēšanas aizkulisēm.
2014. gada 12. septembrī Dens un viņa draugs Fils Lesters kopā publicēja pirmo video kanālā ar nosaukumu lDanandPhilGAMES, kurš izpelnījās lielu popularitāti. 2015. gada 8. martā kanāls bija sasniedzis jau 1 miljonu abonentu, un šis skaitlis turpina augt katru dienu. Tas oficiāli tika pasludināts par kanālu ar vislielāko izaugsmi Youtube vidē.
2015. gada 1. aprīlī Dens un Fils klajā laida jaunu kanālu DanandPhilCRAFTS ar vienu video, kā 1. aprīļa joku. Video bija filmēts ar portatīvā datora tīmekļkameru un tajā viņi abi divi stāstīja un rādīja, kā izveidot papīra sniegpārsliņas. Kanāls izpelnījās lielu Youtube entuziastu atsaucību, un nedēļas laikā tas sasniedza 154,000 abonentu un 500,000 video skatījumu. Tieši pēc gada, 2016. gada 1. aprīlī, kanālā tika augšupielādēts vēl viens DIY jeb izdari to pats video. Video ir sasniedzis vairāk kā 1,5 miljonu skatījumu.
BBC
2013. gada janvārī Hauels un Lesters uzsāka darbību BBC Radio 1 kā izklaides raidījuma vadītāji. Viņi abi jau iepriekš bija sadarbojušies ar šo radio staciju, veidojot video radio stacijas Youtube kanālam par  Edinburgh Festival Fringe  un Ziemassvētku pārraides. Raidījums tika izveidots, lai savstarpēji sadarbotos ar klausītājiem, publicējot klausītāju veidotus mūzikas video, pildot dažādus izaicinājumus un atskaņojot klausītāju ieteiktās dziesmas. Četrus mēnešus pēc šova pirmās pārraides tas ieguva Sony Golden Headphones balvu.
2014. gada augustā tika paziņots, ka pēdējais Dena un Fila radio raidījums tiks pārraidīts 24 augustā, taču ar to viņu radio raidījuma vadītāju karjera nebeidzās, un viņi pārcēlās uz citu radio raidījumu pirmdienu naktīs, kopā ar citiem internetā populāriem blogeriem. Jauno raidījumu sauca The Internet Takeover, un tas tika pārraidīts līdz 2016. gada aprīlim.
Signal Iduna Park
Signal Iduna Park arī Westfalenstadion ir futbola stadions Dortmundē, Vācijā. Ar 81 360 skatītāju vietām tas ir lielākais stadions Vācijā un septītais lielākais Eiropā. Stadionā savas mājas spēles aizvada Dortmundes "Borussia".
Dens Hauels
TV un filmas
2015. gadā Dens Hauels un Fils Lesters piedalījās Disneja animācijas filmas Lielais 6 (Big Hero 6) tēlu balss ieskaņošanā, kā Tehniķi 1 & 2.
Signal Iduna Park
Stadionā ir noticis 1974. gada un 2006. gada FIFA Pasaules kauss.
Dens Hauels
TV un filmas
2016. gada 2. februārī BBC Three nāca klajā ar dokumentālo filmu par e-sportu  The Supergamers , kurā filmējās arī Dens.
Grāmata
2015. gada 8. oktobrī apgrozībā tika laista abu draugu Dena un Fila kopā rakstītā grāmata  The Amazing Book Is Not On Fire , publicēta Ebury Press un Random House Children's Books izdevniecībās. Grāmata pirmajā nedēļā nonāca   General Hardbacks   Sunday Times bestselleru topa augšgalā ar pārdotām 26 745 grāmatas kopijām. Tā arī ierindojās 1. vietā New York Times jauniešu bestselleru topā.
Neilgi pēc tam Dens un Fils publicēja savu otro grāmatu Dan and Phil go outside.
Vilis Pāvulāns
Vilis Pāvulāns (dzimis, miris ) bija latviešu grāmatvedis, revidents, Centrālsabiedrības "Turība" kooperāciju skolu direktors. Viens no 1944. gada 17. marta Latvijas Centrālās padomes memoranda parakstītājiem. Piedalījās Kureļa grupas veidošanā.
Dzīves gājums
1942. gadā, Vācu okupācijas laikā, atjaunots Kooperācijas skolas direktora amatā. 1943. gadā iesaistījās nacionālajā pretošanās kustībā. Otrā pasaules kara beigās Vilnis Pāvulāns 1944. gada jūlijā piedalījās Rīgas aizsargu pulka ģenerāļa Kureļa grupas formēšanā un vadīja saimniecības komandu. Pēc sadursmes ar vācu armijas spēkiem kara tiesa viņam inkriminēja sacelšanās gatavošanu un notiesāja uz nāvi, tomēr vēlāk apžēloja un nosūtīja uz Štuthofas koncentrācijas nometni.
Tuvojoties frontei, 1944. gada Ziemassvētku vakarā viņam izdevās izbēgt no Štuthofas koncentrācijas nometnes un kara beigās sasniegt britu okupācijas zonu Vācijas rietumos, vēlāk Zviedriju. Miris 1995. gadā Zviedrijā, apbedīts Rīgā, Meža kapos.
Spice (nozīmju atdalīšana)
Spice var būt:
Džons le Karē
Deivids Džons Mūrs Kornvels (en, plašāk pazīstams pēc pseidonīma Džons le Karē (John le Carré); dzimis, miris ) bija britu specdienestu darbinieks un pazīstams spiegu romānu autors.
20. gadsimta piecdesmitajos un sešdesmitajos gados strādāja britu specdienestā MI5 un Slepenajā izlūkošanas dienestā. Ar pseidonīmu sāka publicēt spiegu romānus. Pēc trešā, 1963. gadā publicētā Aukstā kara romāna The Spy Who Came in from the Cold kļuva plaši pazīstams un, pametot darbu specdienestos, kļuva par profesionālu rakstnieku. Pēdējos 40 gadus dzīvoja Sentbērjenā, Kornvolas grāfistē.
2020. gadā mira 89 gadu vecumā ar plaušu karsoni Trūro slimnīcā.
Forth (albums)
Forth ir ceturtais un arī pēdējais britu rokgrupas The Verve studijas albums. Tas tika izdots pēc tam, kad 1999. gadā grupa bija izjukusi un atkal apvienojusies 2007. gadā.
Albuma pirmais singls "Love Is Noise" pirmo reizi publiski atskaņots tika, kad tas izskanēja BBC Radio 1 ēterā. Dziesma guva ceturto vietu Lielbritānijas Singlu Čārtā un Eiropā kļuva par vasaras hitu.
Dziesmu saraksts
Visas dziesmas izņemot atzīmētās sacerējuši The Verve.
Baimaka
Baimaka (krievu: Баймак, baškiru: Баймаҡ) ir pilsēta Baškortostānā, Krievijas Federācijā.
Indulis Zariņš
Indulis Zariņš (dzimis Rīgā, miris  Rīgā) bija latviešu gleznotājs. Gleznoja figurālas kompozīcijas, portretus, klusās dabas un ilustrēja grāmatas. No 1988. līdz 1997. gadam I. Zariņš bija Latvijas Mākslas akadēmijas (LMA) rektors.
Biogrāfija
Dzimis 1929. gadā Rīgā amatnieku ģimenē.
Pēc Latvijas okupācijas 1941. gadā viņu kopā ar ģimeni izsūtīja uz Narimu Tomskas apgabalā, Krievijas PFSR. Tur strādājis leļļu teātrī. 1946. gadā pārcēlies uz Siktivkaru Komi APSR, strādājis Komi drāmas teātrī.
1947. gadā no izsūtījuma atgriezās Latvijā, mācījās Jaņa Rozentāla Rīgas mākslas vidusskolā, ko pabeidza 1952. gadā, studēja Latvijas Mākslas akadēmijas Glezniecības nodaļā, ko absolvēja 1958. gadā ar Eduarda Kalniņa vadībā izstrādātu diplomdarbu "No darba".
Kopš 1956. gada piedalījās izstādēs, sarīkoja 20 personālizstādes gan Latvijā, gan ārzemēs. 1960. gadā kļuva par Latvijas Mākslinieku savienības biedru.
I. Zariņa dēli dvīņi Kaspars un Kristaps Zariņi arī ir gleznotāji un LMA mācībspēki, Kristaps Zariņš sekojis tēva pēdās un ir augstskolas rektors.
I. Zariņš miris 1997. gadā Rīgā.
Politiskā darbība
Indulis Zariņš bija sabiedriski aktīvs Atmodas kustības laikā. 1987. gadā viņš aktīvi kritizēja masu akciju dalībniekus pie Brīvības pieminekļa, bet 1989. gadā viņš jau kā Latvijas Tautas frontes pārstāvis tika ievēlēts no PSRS Mākslas akadēmijas PSRS Tautas deputātu kongresā.
VDK kartotēka
I. Zariņa kartīte atrasta publiskotajā VDK savervēto aģentu kartotēkas daļā. Tajā apgalvots, ka viņš kā aģents "Oņegins" savervēts Krievijā 1945. gada martā. Uz ASV pārbēgušais dubultaģents Imants Lešinskis apgalvoja, ka I. Zariņš esot bijis īpaši priekšniecības novērtēts ziņotājs. Paša I. Zariņa komentārus par to vairs nebija iespējams saņemt viņa nāves dēļ.
Fricis Danners
Frīdrihs "Fricis" Danners (de; dzimis, miršanas datums nav zināms) bija vācu vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 216 punktus, izcīnot dalīto 79. vietu.
Henrijs Heslems
Henrijs Norts Heslems (en; dzimis, miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.
Heslems 1900. gada vasaras olimpiskajās spēlēs startēja Lielbritānijas futbola komandas Upton Park F.C. sastāvā. Olimpiskajās spēlēs komanda pārspēja Francijas komandu Club Français ar rezultātu 4 – 0. Spēlē viņš bija uzbrucējs kā arī komandas kapteinis. Lielbritānijas komanda olimpiskajās spēlēs izcīnīja zelta medaļu.
Kliņģu senkapi
Kliņģu senkapi ir aizsargājams arheoloģijas piemineklis Talsu novada Abavas pagastā, uz austrumiem no Rinkules, pie Kliņģu mājām.
Krapkovice
Krapkovice, vēsturiski arī Krapica , ir pilsēta Polijas dienvidos, Opoles vojevodistē pie Odras upes. Papīra un ādas rūpniecības centrs.
18. gadsimtā Austrijas mantojuma kara rezultātā pilsēta iekļāvās Prūsijā. Pēc Pirmā pasaules kara 1921. gada Augšsilēzijas referendumā iedzīvotāji nobalsoja par palikšanu Vācijas sastāvā, nevis pievienošanos jaunajai Polijas valstij. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Lukass Moura
Sasniegumi
Paris Saint-Germain
Brazīlija
Vēsma Baltgailis
Vēsma Baltgailis (dzimusi, mirusi ) bija latviešu izcelsmes Kanādas starptautiskā meistare šahā (1985).
Biogrāfija
No 1970. gadu beigām līdz 1990. gadu sākumam Vēsma Baltgailis bija viena no vadošajām Kanādas šahistēm. No 1978. līdz 2001. gadam viņa deviņas reizes ir piedalījusies Kanādas sieviešu šaha čempionātu finālos. Viņas labākie rezultāti sasniegti 1991. gadā, kad dalīta 2.–4. vieta, un 1989. un 1995. gadā, kad divas reizes dalīta 3.–4. vieta.
Ādolfs Šmals
Felikss Ādolfs Šmals (de; dzimis, miris ) bija Austrijas paukotājs un riteņbraucējs, 1896. gada vasaras olimpisko spēļu dalībnieks un trīs olimpisko medaļu ieguvējs riteņbraukšanā.
Vēsma Baltgailis
Biogrāfija
Pārstāvējusi Kanādu Pasaules šaha olimpiādēs:
Par panākumiem turnīros FIDE 1985. gadā Vēsmai Baltgailis piešķīrusi starptautiskās meistares (WIM) nosaukumu.
Ādolfs Šmals
Šmals ir piedzimis Dortmundē, bet miris Zalcburgā.
1896. gada vasaras olimpiskās spēles
Šmals 1896. gada vasaras olimpiskajās spēlēs Atēnās startēja divos sporta veidos — paukošanā un riteņbraukšanā.
1896. gada 8. aprīlī viņš startēja 100 kilometru braucienā. Taču viņš bija viens no septiņiem sportistiem, kas šajā disciplīnā nefinišēja.
Nākamajā dienā, 9. aprīlī, viņš startēja paukošanā ar zobenu. Šmals no četrām cīņām uzvarēja tikai vienā, pieveicot Grieķijas sportistu Georgiju Iatridi, bet zaudēja Grieķijas sportistiem Telemaham Karakalam un Joannim Georgjadim un Dānijas sportistam Holgeram Nīlsenam.
Pēc dienas pārtraukuma, 11. aprīlī, Šmals demonstrēja lielisku formu un ieguva divas bronzas medaļas. Pirmā disciplīna, kurā viņš tajā dienā startēja, bija treka riteņbraukšanas individuālais brauciens. Ādolfa Šmala rezultāts sākotnēji bija identisks ar Grieķijas sportista Stamatija Nikolopula rezultātu — 23 sekundes. Viņi abi veica pārbraucienu, kur labāku rezultātu uzstādīja Nikolopuls, 25.4 sekundes, bet Šmala rezultāts bija 26.6 sekundes. Viņi abi piekāpās arī Francijas sportistam, zelta medaļas ieguvējam, Polam Masonam.
Pēc tam Šmals izcīnīja trešo vietu arī 10 kilometru sacensībās, zaudējot Francijas sportistiem Polam Masonam un Leonam Flamānam
13. aprīlī Šmals beidzot izcīnīja arī zelta medaļu 12 stundu sacensībās. Viņš 12 stundu laikā veica 314.997 kilometrus. Jau desmitajā aplī Šmals bija noķēris visus 7 sportistus par apli un turpmāko sacensību daļu Šmals pieskatīja Lielbritānijas sportistu Frederiku Kīpingu. Šajā disciplīnā šie abi sportisti bija vienīgie, kas spēja veikt braucienu visas 12 stundas.
Rakstīšana
Šmals, tāpat kā viņa tēvs, bija žurnālists, vēlāk arī vairāku grāmatu autors, parakstīja tās ar vārdu Ādolfs Šmals-Filiuss (de), viņa populārākais darbs bija 1904. gadā sarakstītais Ohne Chauffeur ("Bez vadītāja"), rokasgrāmata motociklistiem.
Maikls Peilins
Sers Maikls Edvards Peilins (en, dzimis ) ir angļu aktieris, komiķis un rakstnieks. Bijušais britu humora trupas Monty Python dalībnieks. Kopš 1980. gada veidojis arī vairākus ceļojumu dokumentālos seriālus.
Lielāko daļu Monty Python komēdiskā satura sarakstīja tieši Peilins un Terijs Džonss. Pirms Monty Python izveides viņš kopā ar Peilinu sarakstīja vairākus britu komēdijseriālus. No 1969. līdz 1974. gadam darbojies BBC seriālā Monty Python's Flying Circus. Piedalījies arī trupas filmās "Montijs Paitons un Svētais Grāls" (1975), "Braiena dzīve" (1979) un "Montijs Paitons un dzīves jēga" (1983). 1985. gadā attēlojis lomu Terija Giljama filmā "Brazīlija" (1985).
Piedalījies arī filmās A Fish Called Wanda (1988), Fierce Creatures (1997) un "Staļina nāve" (2017). Par lomu filmā A Fish Called Wanda saņēmis BAFTA kino balvu kategorijā "Labākais aktieris otrā plāna lomā". Veidojis arī ceļojumu dokumentālās filmas BBC. To ietvaros apmeklējis Ziemeļpolu un Dienvidpolu, Sahāru, Himalajus, Austrumeiropu un Brazīliju. 2018. gadā viņš apmeklēja Ziemeļkoreju, savu vizīti izolētajā valstī dokumentējot Channel 5 pārraidītā seriālā.
No 2009. līdz 2012. gadam bijis britu Karaliskās ģeogrāfu biedrības prezidents. 2013. gadā Peilins saņēma BAFTA Fellowship balvu. 2000. gadā kļuvis par Britu Impērijas ordeņa komandieri, bet 2019. gadā ticis iekļauts bruņinieku kārtā par ieguldījumu ceļojumu, kultūras un ģeogrāfijas jomā.
Ilga Zvanova
Ilga Zvanova (dzimusi, mirusi ) bija latviešu aktrise.
Ir mācījusies Ernesta Feldmaņa teātra kursos. Strādājusi Rīgas Krievu Drāmas teātrī un Liepājas teātrī. 1953. gadā kļuvusi par Latvijas PSR Valsts Filharmonijas aktrisi. 1950. gadā nosaukta par Latvijas PSR Nopelniem bagāto skatuves mākslinieci.
Hāmara
Hāmara (no) ir pilsēta Norvēģijā, Innlandetes filkes un Hāmaras komūnas administratīvais centrs. Izvietojusies Norvēģijas lielākā ezera Mjēsas krastā. Daļas no pilsētas urbānās teritorijas iestiepjas kaimiņu komūnu Ringsakeres un Stanges teritorijās.
Vēsture
Pilsētas pirmsākumi rodami starp 500. un 1000. gadu, kad netālā Okere (Åker) bija viens no Norvēģijas varas centriem. Starp 1030. un 1152. gadu šis varas centrs pārvietojās uz ezera krastu tagadējās Hāmaras teritorijā. Ietekmes augstumus Hāmara sasniedza 14. gadsimtā un ap to laiku tika uzbūvēta Hāmaras katedrāle. Hāmara stipri cieta Lielajā mērī 1349. gadā, bet pēc reformācijas (1526-1536) visas institūcijas un aktivitātes no Hāmaras pārcēlās uz Kristiāniju. Hāmara sāka atdzimt pēc 1755. gada, kad Dānijas valdība Mjēsas ezera krastā izveidoja tirdzniecības centru. 1848. gadā Hāmarai piešķīra tirdzniecības pilsētas (kjøpstad) statusu. Mūsdienās nozīmīgs dzelzceļa transporta centrs.
Sports
Pilsētā bāzējas valsts elites līgu futbola klubs Hamarkameratene, hokeja klubs Storhamar Ishockey un handbola klubs Storhamar HE. Hāmarā notika daļa no Lillehammeres olimpisko spēļu disciplīnām — daiļslidošana, šorttreks un ātrslidošana.
Berlīnes Uzvaras kolonna
Uzvaras kolonna (de, no Sieg ‘uzvara’ + Säule ‘kolonna’) ir piemineklis Berlīnē, Vācijā. To projektējis Heinrihs Straks pēc 1864. gada Prūsijas uzvaras karā ar Dāniju. Tas tika atklāts 1873. gada 2. septembrī un tikmēr Prūsija bija uzvarējusi arī Austriju un tās vācu sabiedrotos Austrijas—Prūsijas karā (1866) un Franciju Francijas—Prūsijas karā (1870—71), dodot statujai papildu nozīmi. Šīs uzvaras Vācijas apvienošanas karos mainīja sākotnējo statujas projektu, papildinot to ar 8,3 metrus augstu un 35 tonnas smagu Viktorijas statuju, ko radīja Frīdrihs Drake. Kolonnai mozaīkas veidojis Antons fon Verners. Berlīnes iedzīvotāji devuši statujai nosaukumu Goldelse (aptuvenā nozīme "Zelta Elza").
Strautiņu senkapi
Strautiņu senkapi ir aizsargājams arheoloģijas piemineklis Talsu novada Abavas pagastā, uz austrumiem no Sabiles, pie Lipstu Strautiņiem.
Sebastians Rejmans
Sebastians Rejmans (fi; dzimis Helsinkos) ir somu dziedātājs, aktieris un televīzijas raidījumu vadītājs. Sebastians kopā ar diskžokeju Darude piedalījās 2019. gada Eirovīzijas dziesmu konkursā Telavivā, Izraēlā, pārstāvot Somiju ar dziesmu Look Away. Savā pusfinālā viņi ieguva 17. vietu, kas neļāva kvalificēties finālam.